3) કોઈ પણ જાતના કારણ વગરની પારકી પંચાત : આ પ્રકાર પોતાનામાં જ એક વિશિષ્ટ અને અજાયબ છે. આ પ્રકાર અંતર્ગત ઉપર્યુક્ત બંને યાદીમાં ન આવતા વિષયો વિષે સંશોધન કરવા માટે ટોપર્સને મેસોપોટેમીયામાં કે નાઇલ નદીને કાંઠે મોકલવાની જોગવાઈ કરવામાં આવશે. જ્યાં તેઓ માનવ જાત અને ગોસિપ વચ્ચેના વર્ષો જુની સભ્યતામાં કોઈ અવશેષો છે કે કેમ તેની તપાસ કરશે. અને જો તેઓ એવી કોઈ બાબત શોધવામાં સફળ થયા કે જેના વડે કોઈ પણ કારણ વગર પારકી પંચાત કરી શકાશે, તો માનનીય વડાપ્રધાન ખુદ પોતાના બીઝી શીડ્યુલમાંથી સમય કાઢીને એ મહાનુભાવને “પંચાત રત્ન” એવોર્ડ એનાયત કરશે.